เอาใจน้องเหมียวสูงวัย เอาใจน้องเหมียว
แมวสูงวัยจะขยับไปไหนก็ลำบาก เลยเดินไปไม่ค่อยถึงกระบะทราย แถมแมวสูงวัยยังมักเป็นโรคทางเดินปัสสาวะ กลั้นอึกลั้นฉี่ลำบากอีกต่างหาก เพราะงั้นให้พยายามวางกระบะทรายไว้หลายๆ จุดในบ้าน โดยเฉพาะตามจุดที่แมวชอบไปขลุกอยู่ แมวจะได้ไม่ถ่ายเรี่ยราด ถ้าเป็นถาดแทนกระบะ หรือกระบะเตี้ยๆ หน่อยจะดีที่สุด เพราะแมวสูงวัยปีนเข้า-ออกไม่ค่อยไหว นอกจากขยับเขยื้อนไม่สะดวกเหมือนเก่าแล้ว แมวสูงวัยยังอาจหูตาฟ้าฟางอีกด้วย เลยทำให้กังวลง่ายเวลาจะไปไหนทำอะไร คุณต้องพยายามให้อาหารและเล่นด้วยเหมือนเดิมทุกๆ วัน แมวจะได้รู้สึกปลอดภัยสบายใจในพื้นที่ของตัวเอง ให้หมั่นนวดแมวสูงวัยเพื่อคลายกล้ามเนื้อตึงเกร็ง ลดอาการปวดข้อ แถมช่วยกระตุ้นการไหลเวียนของเลือด ที่สำคัญกว่าคือแมวจะผ่อนคลายสบายใจ รู้สึกถึงความรักและการเอาใจใส่ของคุณ นอกจากนี้ยังเป็นโอกาสให้คุณได้สำรวจว่าตามตัวของแมวมีตุ่มหรือก้อนอะไรที่น่าเป็นห่วงหรือเปล่า  นวดให้เบามือที่สุด ใช้นิ้วนวดวนเป็นวงเล็กๆ เริ่มจากหลังหู แล้วค่อยๆ เลื่อนลงมาที่ต้นคอ ไปจนถึงหลัง  อย่าไปนวดตรงไหนที่อ่อนแอหรือบอบบาง เดี๋ยวแมวจะเจ็บได้ เพราะกล้ามเนื้อตึงเกร็งและปวดข้อ แมวสูงวัยเลยเลียตัวแต่งขนเหมือนแต่ก่อนไม่สะดวก เพราะงั้นให้คุณใช้แปรงขนนุ่มช่วยแปรงแทน เบามือหน่อยเพราะผิวหนังของแมวสูงวัยอ่อนแอกว่าแมวเด็กเยอะเลย   ตัดเล็บบ้าง ถ้าแมวยอม. แมวสูงวัยอาจต้องตัดเล็บบ่อยหน่อย (ทุก 2 - 3 อาทิตย์) เพราะลับเล็บที่แท่นเองไม่ค่อยได้แล้ว ให้ตัดห่างจาก quick หรือส่วนที่เป็นเนื้อสีชมพูหน่อย เลือดจะได้ไม่ไหล แมวก็ไม่เจ็บ เล็บแมวจะม้วนเข้า ถ้ายาวไปอาจจิกอุ้งเท้านิ่มๆ ได้ แบบนั้นแมวเดินไม่สะดวกแถมเจ็บแน่นอน ถ้าสังเกตว่าแมวใช้แท่นลับเล็บไม่ค่อยได้แล้ว ให้เริ่มตัดเล็บเป็นประจำทันที เล็บจะได้ไม่ยาวจนทิ่มเท้า แมวสูงวัยต้องการสารอาหารต่างจากแมวเด็ก พอแมวอายุได้ 7 - 9 ปี ให้เปลี่ยนไปให้อาหารสำหรับแมวสูงวัยโดยเฉพาะ เพื่อให้แน่ใจว่าจะได้สารอาหารต่างๆ ในปริมาณที่เหมาะสม  ค่อยๆ เปลี่ยนอาหารโดยใช้เวลาประมาณ 5 วัน วันแรกให้อาหารใหม่ 20% อาหารเก่า 80% วันที่ 2 ให้อาหารใหม่ 40% อาหารเก่า 60% วันที่ 3 ให้อาหารใหม่ 60% อาหารเก่า 40% วันที่ 4 ให้อาหารใหม่ 80% อาหารเก่า 20% และวันที่ 5 ก็ให้อาหารใหม่ 100% ได้เลย  อันนี้แล้วแต่สภาพร่างกายและโรคประจำตัวของแมว บางทีก็ต้องกินอาหารเสริมร่วมด้วย (เช่น โปรไบโอติกส์ หรือกรดไขมัน)   ก่อนจะเปลี่ยนอาหาร ควรปรึกษาสัตวแพทย์ประจำตัวก่อน แมวสูงวัยควรได้นอนเบาะที่หนานุ่มกว่าปกติ เพราะนอกจากเจ็บข้อแล้ว แมวสูงวัยมักสูญเสียมวลกล้ามเนื้อไปมาก ทำให้นอนพื้นราบหรือแข็งๆ ไม่สบาย แมวชอบให้คุณแปรงขนซ้ำๆ เป็นจังหวะ จากหัวไปหาง นอกจากจะทำให้มีความสุขกันทั้งแมวและเจ้าของแล้ว การแปรงขนยังมีประโยชน์อีกหลายอย่าง เช่น กำจัดขนส่วนเกิน ไม่ให้ขนพันกัน (ถ้าขนยาว) แถมกระตุ้นผิวหนังให้ผลิตน้ำมันตามธรรมชาติออกมาทั่วตัวจนขนสวยเงางาม  ถ้าไม่เคยแปรงขนแมวมาก่อน ให้เริ่มจากแปรงแค่ไม่กี่นาที (5 - 10 นาที) พอแมวเริ่มคุ้นก็ค่อยแปรงนานขึ้น  แมวแต่ละตัวก็ชอบแปรงที่ใช้ไม่เหมือนกัน ให้คุณลองใช้แปรงดูหลายๆ แบบ (เช่น แปรงขนหมู และแปรงขนลวด) จนจับทางได้ว่า "เจ้านาย" ของทาสอย่างคุณชอบแปรงแบบไหน  แปรงขนตอนที่คุณและแมวสบายใจ ผ่อนคลาย ถ้าใครคนใดคนหนึ่งเครียดหรือหงุดหงิด จะกลายเป็นภาระหน้าที่ขึ้นมาแทน  แมวขนสั้นไม่ต้องแปรงบ่อยๆ (อาทิตย์ละครั้งก็พอ) ถ้าแมวขนยาวอาจต้องบ่อยถึงวันละครั้งเลยทีเดียว  เวลาแปรงขนตรงหน้าอกกับพุงกะทิ ขอให้เบามือเป็นพิเศษ แมวชอบบรรยากาศเงียบสงบ แค่ขลุกอยู่ในห้องเดียวกันก็ถือเป็นการผ่อนคลายและผูกสัมพันธ์กันแล้ว พอแมวนอนตักคุณสบายใจก็ลูบเล่นได้เลย แต่ระวังว่าแมวส่วนใหญ่ไม่ค่อยชอบให้จับพุง บางตัวมองว่าคุณกำลังจู่โจมด้วยซ้ำ จนอาจได้รอยข่วนหรือรอยเขี้ยวเป็นที่ระลึก แมวน่ะนอนไม่เลือกที่! เพราะงั้นให้จัดมุมสบายไว้ให้น้องเหมียวหลายๆ มุม แต่พยายามเลือกที่เป็นมุมสงบของบ้าน ไม่ค่อยมีใครหรืออะไรไปรบกวน  หาเบาะหรือที่นอนสบายๆ เลือกที่เป็นของแมวโดยเฉพาะ นอกจากร้านขายของใช้สัตว์เลี้ยงแล้ว เดี๋ยวนี้ในเน็ตก็มีขายเยอะแยะไป เสาหรือแท่นลับเล็บเป็นของจำเป็นเพื่อสุขภาพอันดีของน้องแมว เพราะแมวใช้ลับเล็บให้สั้นลง แถมยังได้ออกกำลังกาย ยืดเส้นยืดสายอีกด้วย พยายามวางแท่นลับเล็บไว้หลายๆ จุดเหมือนเบาะนอน ที่นี้น้องแมวก็สนุกสนาน เล่นคนเดียวก็ได้เวลาคุณไม่ว่างหรือไม่อยู่   เลือกแท่นลับเล็บหลายๆ วัสดุ (เช่น ทำจากเชือกป่าน กระดาษลัง หรือผ้าแบบพรม) และหลายรูปร่าง (วางแนวตั้งหรือแนวนอน) แมวจะได้ไม่เบื่อซะก่อน  วางแท่นลับเล็บไว้ตามจุดที่น้องแมวชอบเดินผ่าน แมวจะได้ไม่วอกแวกไปลับเล็บตามเฟอร์นิเจอร์ระหว่างทาง  เลือกแท่นลับเล็บที่แข็งแรงมั่นคงหน่อย รวมถึงสูงหรือยาวพอ (ประมาณ 2 ไม้บรรทัด) แมวจะได้ยืดสุดตัวตอนลับเล็บ  พอแมวลับเล็บจนเก่าหรือรุ่งริ่งแล้วอย่าเพิ่งรีบเอาไปทิ้ง เพราะนั่นแหละ "สภาพนางฟ้า" สำหรับแมวเลย!  หรือคุณอาจหาซื้อ cat tree หรือบ้านแมวแบบเป็นแท่นสูงๆ ขึ้นไป มีเสาลับเล็บในตัว พร้อมของเล่นห้อยไว้ แบบนี้ละสวรรค์ของแมวเลย หาซื้อได้ตามร้านขายของใช้สัตว์เลี้ยงและทั่วไปในเน็ต ทาสแมวคงรู้ดีว่าเจ้านายเบื่อง่ายแค่ไหน ของเล่นเดิมๆ ชิ้นสองชิ้นจะไปพออะไร เพราะงั้นให้หาของเล่นไว้หลากหลายหน่อย ไม่ได้หมายความว่าให้ทุ่มซื้อหมดร้าน แค่หมั่นสลับเอาออกมาให้น้องแมวเล่น (ชิ้นละอาทิตย์) จะได้ไม่เบื่อของเล่นหน้าเดิมๆ  ถ้าอยากกระตุ้นสัญชาตญาณนักล่า ก็ลองเอาของเล่นไปซ่อนตามมุมต่างๆ ในบ้านดู  แมวใครไฮโซหน่อย ก็ให้เล่นแอพต่างๆ สำหรับแมวในแท็บเล็ตซะเลย จริงๆ แล้วแมวถนัดในการหาความบันเทิงใส่ตัว แต่จะเลี้ยงแมวทำไมถ้าไม่หาเวลามาเล่นด้วยกันบ้าง ถ้าจริงจังกับการเล่นหน่อยจะทำให้ทั้งสนุกด้วยกันทั้งคู่ เช่น ซ่อนตัวหลังโซฟาแล้วยื่นหน้ามาแอบดูน้องเหมียวเป็นระยะ เพื่อกระตุ้นต่อม "เผือก" ของน้องแมวให้มาดูว่าคุณทำอะไร เป็นการฝึกสัญชาตญาณนักล่าไปในตัว  จะปิดม่านหรือหรี่ไฟด้วยก็ได้ เพราะแมวจะตื่นตัวเป็นพิเศษเวลาแสงน้อยๆ  เล่นกับแมวให้ได้ครั้งละประมาณ 10 - 15 นาที 2 ครั้งต่อวัน ง่ายๆ คือทำแท่นหรืออะไรให้แมวยืนข้างหน้าต่าง อันนี้แล้วแต่ว่าวิวนอกหน้าต่างเป็นยังไง ถ้าน่าสนใจแมวจะนั่งอยู่แบบนั้นได้นานเป็นชั่วโมงๆ ถ้าคุณมีสนามหน้าบ้านหรือหลังบ้านนอกหน้าต่าง ให้หาที่ให้อาหาร/น้ำนกมาตั้งหรือแขวนไว้ แมวจะได้ดูนกเพลินไปเลย  หรือเปิดคลิปสำหรับแมวโดยเฉพาะทิ้งไว้ตอนคุณไม่ว่างหรือไม่อยู่ ส่วนใหญ่คลิปพวกนี้จะมีนกหรือหนูเคลื่อนไหวไปมาเรียกความสนใจ ขนมแมวนี่แหละถูกใจเจ้านายชะมัด แต่ก็ใช่ว่าเป็นทาสแมวแล้วต้องประเคนขนมทุกวัน อย่างแรกคือขนมไม่มีประโยชน์เท่าอาหารแมวแน่นอน เหตุผลต่อมาคืออาจทำให้แมวติดขนมมากกว่าอาหารนี่สิ  พยายามป้อนขนม 2 - 3 ครั้งต่ออาทิตย์ก็พอ  ห้ามให้กินอาหารคนเด็ดขาด  ตำแยแมว/กัญชาแมว และข้าวสาลี นั้นให้ได้ถือว่ามีประโยชน์พอควร แถมหาซื้อง่ายอีกต่างหาก  ถ้าแมวเริ่มดื้อและตื้อจะกินขนม ถือว่าเริ่มนิสัยเสียแล้ว แบบนี้ห้ามตามใจโดยให้อาหารหรือความสนใจเด็ดขาด
วางกระบะทรายไว้หลายๆ จุดในบ้าน. ทำให้แมวสบายใจไม่กังวล. นวดคลายกล้ามเนื้อ. ดูแลขน. เปลี่ยนอาหาร. หนุนเบาะนอนให้หนานุ่มเป็นพิเศษ. หมั่นแปรงขน. อยู่เงียบๆ กันสองคน. จัดที่นอนให้แมวหลายๆ จุด. วางแท่นลับเล็บไว้หลายๆ จุด. ประเคนของเล่นแบบจัดเต็ม. ชวนน้องเหมียวเล่นแบบสร้างสรรค์. ให้แมวดูอะไรที่เคลื่อนไหว. ให้กินขนมใหม่ๆ.
https://www.wikihow.com/Spoil-Your-Cat https://www.wikihow.com/Spoil-Your-Cat
Spoiling Your Senior Cat Spoiling Your Cat